"Har bir oila - tadbirkor" dasturini moliyalashtirish bo‘yicha qo‘shimcha choralar qabul qilindi. "Har bir oila - tadbirkor" dasturi Prezidentning 2018 yil 7 iyundagi PQ-3777-son qaroriga muvofiq amalga oshirilmoqda.    Norma’ning yozishicha, "Har bir oila - tadbirkor" dasturi doirasida Tiklanish va taraqqiyot jamg‘armasi qo‘shimcha ravishda $100 mln ekvivalentidagi mablag‘larni quyidagi vakolatli banklarga ajratadi: "Agrobank" ATBga - $40 mln ekvivalentida; AT Xalq bankiga - $30 mln ekvivalentida; "Mikrokreditbank" ATBga - $30 mln ekvivalentida.    Qo‘shimcha mablag‘larni ajratish Prezidentning 2019 yil 24 oktyabrdagi PQ-4498-son qaroriga asosan Jamg‘arma hamda vakolatli banklar o‘rtasida tuzilgan kredit shartnomalariga tegishli o‘zgartirish va qo‘shimchalar kiritish orqali amalga oshiriladi.    Hujjat 21.05.2020 yilda kuchga kirdi.